CELEX: 32020R0797
Language: mt
Date: 2020-06-17 00:00:00
Title: Regolament tal-Kummissjoni (UE) 2020/797 tas-17 ta’ Ġunju 2020 li jemenda r-Regolament (UE) Nru 142/2011 fir-rigward ta’ rekwiżiti għal prodotti sekondarji tal-annimali u għal prodotti derivati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz (Test b’rilevanza għaż-ŻEE)

18.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 194/1
               
            
         REGOLAMENT TAL-KUMMISSJONI (UE) 2020/797
         tas-17 ta’ Ġunju 2020
         li jemenda r-Regolament (UE) Nru 142/2011 fir-rigward ta’ rekwiżiti għal prodotti sekondarji tal-annimali u għal prodotti derivati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (1), u b’mod partikolari l-ewwel subparagrafu tal-Artikolu 41(3) u l-Artikolu 42(2)(a) tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 142/2011 (2) jistabbilixxi miżuri biex jiġu implimentati r-regoli stabbiliti fir-Regolament (KE) Nru 1069/2009, inkluż ir-regoli dwar is-saħħa pubblika u dwar is-saħħa tal-annimali għall-importazzjoni jew għat-tranżitu ta’ prodotti sekondarji tal-annimali u ta’ prodotti derivati fl-Unjoni jew li jintbagħtu fi tranżitu mill-Unjoni, sabiex jiġu evitati u minimizzati r-riskji għas-saħħa pubblika u għas-saħħa tal-annimali li jirriżultaw minn dawk il-prodotti.
                  
               
                     (2)
                  
                  
                     L-Artikolu 15 tad-Direttiva tal-Kunsill 97/78/KE (3) jistabbilixxi r-regoli dwar il-verifiki veterinarji li jridu jitwettqu biex tiġi awtorizzata l-importazzjoni mill-ġdid ta’ kunsinni ta’ prodotti li joriġinaw mill-Unjoni u li jirritornaw lejha wara li ma jitħallewx jidħlu f’pajjiż terz. Ir-Regolament (UE) 2017/625 tal-Parlament Ewropew u tal-Kunsill (4) iħassar u jissostitwixxi d-Direttiva 97/78/KE b’effett mill-14 ta’ Diċembru 2019.
                  
               
                     (3)
                  
                  
                     Ir-Regolament Delegat tal-Kummissjoni (UE) 2019/2074 (5) jistabbilixxi r-regoli għat-twettiq ta’ kontrolli uffiċjali speċifiċi fuq kunsinni ta’ annimali u oġġetti msemmija fl-Artikolu 47(1)(a), (b) u (c) tar-Regolament (UE) 2017/625 li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz, fosthom prodotti sekondarji tal-annimali u prodotti derivati.
                  
               
                     (4)
                  
                  
                     Ir-rekwiżiti tas-saħħa tal-annimali u tas-saħħa pubblika għad-dħul fl-Unjoni ta’ prodotti sekondarji tal-annimali u ta’ prodotti derivati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz jenħtieġ li jiġu stabbiliti skont l-Artikoli 41 u 42 tar-Regolament (KE) Nru 1069/2009.
                  
               
                     (5)
                  
                  
                     Fin-nuqqas ta’ rekwiżiti tas-saħħa tal-annimali u tas-saħħa pubblika rilevanti għar-ritorn ta’ kunsinni rrifjutati ta’ prodotti sekondarji tal-annimali u ta’ prodotti derivati, dawk il-kunsinni jkunu soġġetti għar-regoli ġenerali dwar l-importazzjoni stabbiliti fir-Regolament (KE) Nru 1069/2009 u għar-rekwiżiti speċifiċi għall-importazzjoni għall-prodotti stabbiliti fl-Anness XIV tar-Regolament (UE) Nru 142/2011, li jistgħu jimpedixxu r-ritorn fl-Unjoni ta’ ċerti kunsinni li joriġinaw mill-UE wara li ma jitħallewx jidħlu f’pajjiż terz, pereżempju minħabba n-nuqqas tad-dokument kummerċjali speċifiku għall-prodott jew taċ-ċertifikat tas-saħħa meħtieġ għad-dħul.
                  
               
                     (6)
                  
                  
                     Madankollu, ir-riskju għas-saħħa tal-annimali u għas-saħħa pubblika li jirriżulta minn prodotti sekondarji tal-annimali u minn prodotti derivati li joriġinaw mill-Unjoni huwa differenti mir-riskji maħluqa minn dawk il-prodotti bażiċi li joriġinaw minn pajjiżi terzi. Għalhekk, kunsinna ta’ prodotti sekondarji tal-annimali u ta’ prodotti derivati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiżi terzi ma teħtieġx li tkun akkumpanjata minn dokument kummerċjali, minn ċertifikat tas-saħħa jew, meta jkun xieraq, minn dikjarazzjoni li tikkorrispondi għal mudell stabbilit fil-preżent skont il-punt (d) tal-ewwel subparagrafu tal-Artikolu 42(2) tar-Regolament (KE) Nru 1069/2009 kif meħtieġ għall-kunsinni li joriġinaw minn pajjiżi terzi.
                  
               
                     (7)
                  
                  
                     Il-kunsinna msemmija hawn fuq jenħtieġ li titħalla tidħol fl-Unjoni u li tintbagħat lil kwalunkwe stabbiliment jew impjant approvat f’konformità mal-Artikolu 24 tar-Regolament (KE) Nru 1069/2009 għall-Kategorija u għat-tip ta’ prodotti sekondarji tal-annimali u ta’ prodotti derivati, dment li l-awtorità kompetenti tal-post tad-destinazzjoni fl-Unjoni tkun qablet li taċċetta dik il-kunsinna.
                  
               
                     (8)
                  
                  
                     Ċerti kunsinni ta’ prodotti sekondarji tal-annimali jew ta’ prodotti derivati maħsuba għall-esportazzjoni lejn pajjiżi terzi jistgħu jkunu soġġetti għall-kontrolli minn awtorità kompetenti fl-Unjoni li ma tkunx l-awtorità responsabbli għall-prodotti sekondarji tal-annimali jew għall-prodotti derivati. Jekk is-siġill oriġinali jkun ġie sostitwit waqt dawk il-kontrolli, in-numru tas-siġill il-ġdid jenħtieġ li jiġi indikat fid-dokumentazzjoni ta’ akkumpanjament.
                  
               
                     (9)
                  
                  
                     Għalhekk, sabiex jiġu żgurati l-ġestjoni x-xierqa tar-riskju tas-saħħa tal-annimali u tas-saħħa pubblika u ċ-ċertezza legali, jeħtieġ jiġu previsti l-kundizzjonijiet għar-ritorn fl-Unjoni ta’ prodotti sekondarji tal-annimali u ta’ prodotti derivati li joriġinaw mill-Unjoni wara li dawn ma jitħallewx jidħlu f’pajjiż terz.
                  
               
                     (10)
                  
                  
                     Sabiex tiġi żgurata t-traċċabbiltà tal-kunsinni rritornati tal-prodotti sekondarji tal-annimali u tal-prodotti derivati, it-trasport tagħhom mill-post ta’ kontroll fuq il-fruntiera tal-wasla fl-Unjoni lejn l-istabbiliment tad-destinazzjoni jenħtieġ li jiġi mmonitorjat skont il-proċedura prevista fir-Regolament Delegat tal-Kummissjoni (UE) 2019/1666 (6).
                  
               
                     (11)
                  
                  
                     Jenħtieġ li l-Anness XIV tar-Regolament (UE) Nru 142/2011 jiġi emendat skont dan.
                  
               
                     (12)
                  
                  
                     Billi r-Regolament Delegat (UE) 2019/2074 japplika mill-14 ta’ Diċembru 2019, jenħtieġ li r-regoli stabbiliti f’dan ir-Regolament japplikaw ukoll minn dik id-data.
                  
               
                     (13)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (UE) Nru 142/2011 huwa emendat kif ġej:
            
                        (1)
                     
                     
                        Fl-Artikolu 25(3), jiżdied dan il-punt:
                        
                                    “(c)
                                 
                                 
                                    ir-rekwiżiti speċifiċi għall-prodotti sekondarji tal-annimali u għall-prodotti derivati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz, stabbiliti fil-Kapitolu VI ta’ dak l-Anness.”
                                 
                              
                  
                        (2)
                     
                     
                        Fl-Artikolu 26 jiżdied dan il-punt:
                        
                                    “(e)
                                 
                                 
                                    il-materjali li joriġinaw minn Stat Membru u li jirritornaw f’dak l-Istat Membru wara li ma jitħallewx jidħlu f’pajjiż terz għandhom jikkonformaw mar-rekwiżiti speċifiċi stabbiliti fil-Kapitolu VI tal-Anness XIV.”
                                 
                              
                  
                        (3)
                     
                     
                        Fl-Artikolu 31 jiżdied dan is-subparagrafu:
                        “B’deroga mill-ewwel subparagrafu, il-prodotti sekondarji tal-annimali u l-prodotti derivati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz għandhom jikkonformaw mar-rekwiżiti speċifiċi stabbiliti fil-Kapitolu VI tal-Anness XIV.”
                     
                  
                        (4)
                     
                     
                        L-Anness XIV huwa emendat skont it-test mogħti fl-Anness ta’ dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-14 ta’ Diċembru 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Ġunju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 300, 14.11.2009, p. 1.
         
            (2)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
         
            (3)  Id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (ĠU L 24, 30.1.1998, p. 9).
         
            (4)  Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (ĠU L 95, 7.4.2017, p. 1).
         
            (5)  Ir-Regolament Delegat tal-Kummissjoni (UE) 2019/2074 tat-23 ta’ Settembru 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward ta’ regoli dwar kontrolli uffiċjali speċifiċi fuq kunsinni ta’ ċerti annimali u oġġetti li joriġinaw mill-Unjoni, u li jirritornaw lejha wara li ma jitħallewx jidħlu f’pajjiż terz (ĠU L 316, 6.12.2019, p. 6).
         
            (6)  Ir-Regolament Delegat tal-Kummissjoni (UE) 2019/1666 tal-24 ta’ Ġunju 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward tal-kundizzjonijiet għall-monitoraġġ tat-trasport u l-wasla ta’ kunsinni ta’ ċerti oġġetti mill-post ta’ kontroll fuq il-fruntiera tal-wasla sal-istabbiliment fil-post ta’ destinazzjoni fl-Unjoni (ĠU L 255, 4.10.2019, p. 1).
      
      
         
            ANNESS
            Fl-Anness XIV tar-Regolament (UE) Nru 142/2011, jiżdied il-Kapitolu VI li ġej:
            
               “KAPITOLU VI
               
                  REKWIŻITI GĦAD-DĦUL TA’ KONSENJI TA’ PRODOTTI SEKONDARJI TAL-ANNIMALI U TA’ PRODOTTI DERIVATI LI JORIĠINAW MILL-UNJONI, U LI JIRRITORNAW LEJHA, WARA LI MA JITĦALLEWX JIDĦLU F’PAJJIŻ TERZ
               
               
                  
                     Taqsima 1
                  
               
               
                  Prodotti sekondarji tal-annimali u prodotti derivati mhux ippakkjati jew bil-kwantità li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz li mhuwiex elenkat fl-Anness XIV jew li ma għandux parti mit-territorju tiegħu elenkata f’dak l-Anness
               
               
                        
                           1.
                        
                        
                           L-awtorità kompetenti fil-post ta’ kontroll fuq il-fruntiera għandha tawtorizza d-dħul fl-Unjoni ta’ konsenji ta’ prodotti sekondarji tal-annimali jew ta’ prodotti derivati mhux ippakkjati jew bil-kwantità li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz li ma jkunx elenkat fl-Anness XIV jew li ma jkollux parti mit-territorju tiegħu elenkata f’dak l-Anness għad-dħul fl-Unjoni tat-tip ta’ prodott, meta u fil-każ biss li jiġu ssodisfati l-kundizzjonijiet li ġejjin:
                           
                                       (a)
                                    
                                    
                                       meta l-konsenja tkun akkumpanjata miċ-ċertifikat jew mid-dokument uffiċjali maħruġ mill-awtorità kompetenti tal-Istat Membru tal-esportazzjoni, fil-verżjoni oriġinali tiegħu jew bħala kopja awtentikata, jew mill-verżjoni elettronika ekwivalenti tat-tali ċertifikat jew tat-tali dokument iġġenerata bl-użu tal-IMSOC (1);
                                    
                                 
                                       (b)
                                    
                                    
                                       meta l-konsenja tkun akkumpanjata minn dikjarazzjoni mill-awtorità kompetenti fl-Istat Membru tad-destinazzjoni li fiha dik l-awtorità taqbel li tirċievi l-konsenja u tindika l-post tad-destinazzjoni;
                                    
                                 
                                       (c)
                                    
                                    
                                       meta l-konsenja tkun konformi maż-żewġ kundizzjonijiet li ġejjin:
                                       
                                                   (i)
                                                
                                                
                                                   meta din tkun baqgħet issiġillata b’siġill oriġinali intatt, meta l-applikazzjoni ta’ siġill qabel it-tluq mill-Unjoni kienet imsemmija fiċ-ċertifikat oriġinali msemmi fil-punt 1(a) jew f’dokument uffiċjali ieħor maħruġ minn awtorità fl-Unjoni;
                                                
                                             
                                                   (ii)
                                                
                                                
                                                   meta din tkun akkumpanjata minn dikjarazzjoni uffiċjali tal-awtorità kompetenti jew ta’ awtorità pubblika oħra tal-pajjiż terz li tkun irrifjutat id-dħul tal-konsenja li tindika r-raġuni għar-rifjut.
                                                
                                             
                                 
                     
                        
                           2.
                        
                        
                           B’deroga mill-punt 1(a), f’każ li l-konsenja tkun ġiet esportata mingħajr ċertifikat jew dokument uffiċjali ta’ akkumpanjament, l-oriġini tal-konsenja għandha tiġi awtentikata b’mod ieħor abbażi ta’ evidenza dokumentata ppreżentata mill-operatur responsabbli għall-konsenja.
                        
                     
                        
                           3.
                        
                        
                           It-trasport tal-konsenji tal-prodotti msemmija fil-punt 1 mill-post ta’ kontroll fuq il-fruntiera lejn il-post tad-destinazzjoni għandu jiġi mmonitorjat f’konformità mal-Artikolu 2 tar-Regolament Delegat (UE) 2019/1666.
                        
                     
                  
                     Taqsima 2
                  
               
               
                  Prodotti sekondarji tal-annimali u prodotti derivati mhux ippakkjati jew bil-kwantità li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz li huwa elenkat fl-Anness XIV jew li għandu parti mit-territorju tiegħu elenkat f’dak l-Anness
               
               
                        
                           1.
                        
                        
                           L-awtorità kompetenti fil-post ta’ kontroll fuq il-fruntiera għandha tawtorizza d-dħul fl-Unjoni ta’ konsenji ta’ prodotti sekondarji tal-annimali jew ta’ prodotti derivati mhux ippakkjati jew bil-kwantità li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz li jkun elenkat fl-Anness XIV jew li jkollu parti mit-territorju tiegħu elenkata f’dak l-Anness għad-dħul fl-Unjoni tat-tip ta’ prodott, meta u fil-każ biss li jiġu ssodisfati r-rekwiżiti stabbiliti fil-punti 1(a), (b) u (c)(ii), 2 u 3 tat-Taqsima 1.
                        
                     
                        
                           2.
                        
                        
                           Meta l-prodotti msemmija fil-punt 1 ikunu nħattu, inħażnu jew tgħabbew mill-ġdid jew meta s-siġill oriġinali jkun ġie sostitwit fil-pajjiż terz jew f’parti mit-territorju tiegħu elenkat fl-Anness XIV jew mad-dħul tagħhom fihom, il-konsenja għandha tkun akkumpanjata minn dikjarazzjoni uffiċjali tal-awtorità kompetenti jew ta’ awtorità pubblika oħra ta’ dak il-pajjiż terz jew ta’ dak it-territorju:
                           
                                       (a)
                                    
                                    
                                       li tindika l-post u d-data tal-ħatt, tal-ħażna u tat-tagħbija mill-ġdid u n-numru tas-siġill imqiegħed fuq il-kontejner wara t-tagħbija mill-ġdid;
                                    
                                 
                                       (b)
                                    
                                    
                                       li tikkonferma:
                                       
                                                   (i)
                                                
                                                
                                                   li s-siġill fuq il-vettura jew fuq il-kontejner tal-konsenja nkiser biss għall-finijiet tal-kontrolli uffiċjali;
                                                
                                             
                                                   (ii)
                                                
                                                
                                                   li l-prodotti ġew immanipulati biss sa fejn kien meħtieġ u, b’mod partikolari, li dan sar:
                                                   
                                                               —
                                                            
                                                            
                                                               fit-temperatura x-xierqa meħtieġa għat-tipi ta’ prodotti sekondarji tal-annimali jew ta’ prodotti derivati rilevanti; kif ukoll
                                                            
                                                         
                                                               —
                                                            
                                                            
                                                               b’mod li jimpedixxi l-kontaminazzjoni kroċjata tal-prodotti waqt il-kontrolli;
                                                            
                                                         
                                             
                                                   (iii)
                                                
                                                
                                                   li l-vettura jew il-kontejner ġew issiġillati minnufih mill-ġdid wara li saru l-kontrolli uffiċjali;
                                                
                                             
                                 
                                       (c)
                                    
                                    
                                       li tindika r-raġunijiet għall-ħatt u għall-ħażna.
                                    
                                 
                     
                  
                     Taqsima 3
                  
               
               
                  Prodotti sekondarji tal-annimali u prodotti derivati ppakkjati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz
               
               
                        
                           1.
                        
                        
                           L-awtorità kompetenti fil-post ta’ kontroll fuq il-fruntiera għandha tawtorizza d-dħul fl-Unjoni ta’ konsenji ta’ prodotti sekondarji tal-annimali jew ta’ prodotti derivati ppakkjati li joriġinaw mill-Unjoni, u li jirritornaw lejha, wara li ma jitħallewx jidħlu f’pajjiż terz biss meta jiġu ssodisfati r-rekwiżiti stabbiliti fit-Taqsima 1 u meta l-ippakkjar individwali tal-prodotti jkun baqa’ intatt meta mqabbel mal-istat tiegħu qabel l-esportazzjoni.
                        
                     
                        
                           2.
                        
                        
                           Meta l-prodotti msemmija fil-punt 1 ikunu nħattu f’pajjiż terz, il-konsenja għandha tkun akkumpanjata minn dikjarazzjoni uffiċjali tal-awtorità kompetenti jew ta’ awtorità pubblika oħra tal-pajjiż terz li tiċċertifika li l-prodotti:
                           
                                       (a)
                                    
                                    
                                       ma ġewx soġġetti għal xi manipulazzjoni għajr il-ħatt, il-ħażna u t-tagħbija mill-ġdid;
                                    
                                 
                                       (b)
                                    
                                    
                                       ġew immanipulati fit-temperatura meħtieġa għat-tipi ta’ prodotti sekondarji tal-annimali jew ta’ prodotti derivati rilevanti.”
                                    
                                 
                     
            
               (1)  Ir-Regolament ta’ Implimentazzjoni tal-Kummissjoni (UE) 2019/1715 tat-30 ta’ Settembru 2019 li jistabbilixxi r-regoli għall-funzjonament tas-sistema ta’ ġestjoni tal-informazzjoni għall-kontrolli uffiċjali u l-komponenti tas-sistema tagħha (“ir-Regolament dwar l-IMSOC”) (ĠU L 261, 14.10.2019, p. 37).